MINISTERSTVO  HOSPODÁRSTVA SLOVENSKEJ  REPUBLIKY
Mlynské nivy 44/a,  827 15  Bratislava 29


Hľadáme nové kolegyne a kolegov pre sekciu stratégie na odbore inovácií pre implementáciu akčného plánu Národnej stratégie výskumu, vývoja a inovácií 2030, ktorý posilňuje dôležitosť témy inovácií v slovenskom hospodárstve. 
Hlavnou úlohou tohto nového inovačného tímu bude posilniť budovanie inovačných ekosystémov v perspektívnych sektoroch a zvýšiť zapojenie technologických firiem do nových a rastúcich trhov s vysokou pridanou hodnotou.

Vítame vašu skúsenosť alebo záujem  o niektorú z týchto oblastí:

· formovanie inovačných ekosystémov v doménach a trhoch prepojených na oblasti Európskeho fondu konkurencieschopnosti (ECF),
· formovanie  medzinárodných partnerstiev a prepojení na zahraničné hodnotové reťazce v doménach a trhoch prepojených na oblasti Európskeho fondu konkurencieschopnosti (ECF) a IPCEI,
· podpora budovania technologických startupov a rozvoj inkubačných a akceleračných aktivít,
· práca s firmami a organizáciami pôsobiacimi v oblasti výskumu, vývoja a inovácií.
Vyžadujeme: vysokoškolské vzdelanie druhého stupňa a znalosť anglického jazyka minimálne na úrovni B2

Ponúkame:
Druh pracovného pomeru: miesto na plný úväzok, dočasná štátna služba v zmysle zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov.
Miesto práce: Mlynské nivy 44A, Bratislava.
Mzdové podmienky: 8. platová trieda - hlavný štátny radca, platová tarifa 1.429,-  € + osobný      príplatok do výšky platovej tarify .
Benefity: 
·  flexibilný pracovný čas
·  do 33 rokov 5 týždňov dovolenky, nad 33 rokov 6 týždňov dovolenky
·  multisport karta
·  ponuka rôznych odborných školení, účasť na konferenciách
·  možnosť výučby cudzích jazykov 
·  tretí pilier DDS
Termín nástupu: september/október 2026
V prípade záujmu zašlite do 20. augusta svoj životopis a stručný motivačný list (max. 200 slov) na adresu: sekciastrategie@mhsr.sk.

Tešíme sa na Vás.


